CELEX: C2005/006/84
Language: et
Date: 2005-01-08 00:00:00
Title: Kohtuasi T-435/04: Manuel Simões Dos Santose 22. oktoobri 2004. aasta hagi Siseturu Ühtlustamise Ameti vastu

8.1.2005   
            
            
               ET
            
            
               Euroopa Liidu Teataja
            
            
               C 6/43
            
         Manuel Simões Dos Santose 22. oktoobri 2004. aasta hagi Siseturu Ühtlustamise Ameti vastu
   (Kohtuasi T-435/04)
   (2005/C 6/84)
   Kohtumenetluse keel: prantsuse
   Manuel Simões Dos Santos, elukoht Alicante (Hispaania), esitas 22. oktoobril 2004 Euroopa Ühenduste Esimese Astme Kohtusse hagi Siseturu Ühtlustamise Ameti vastu. Hageja esindaja on advokaat Antonio Creus Carreras, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada 7. juuli 2004. aasta otsus, millega jäeti rahuldamata hageja nõue, ning samuti 15. detsembri 2003. aasta otsused, millega kinnitati kaebajale määratud teenetepunktide kumuleerunud kogus, ja 12. detsembri 2003. aasta otsus, mis neid kinnitab;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesoleva asja hageja edutati 2002. aasta edutamise raames kategooriasse A 5. Selle puhul teavitas ametisse nimetav asutus teda olemasolevast punktijäägist, mis oli 54,19. Vaatamata sellele sai ta inimressursi osakonna 15. detsembri 2003. aasta kirjaga teada, et tema punktide kogus oli 30. septembril 2003 kõigest 1,5 punkti. Sellest kirjast, mis kujutab endast vaidlustatud otsust, tulenes, et punktide vähendamine ei olnud enne ameti otsusega ADM-03-35 kehtestatud uut süsteemi tunnustatud punktide ülevõtmise tagajärg, vaid nende täieliku kustutamise, mis teostati uue ning selles viimases otsuses ette nähtud peale edutamist aluseks võetava null lähtepunkti reegli rakendamise järgselt, tagajärg.
   Oma nõuete toetuseks toob hageja esiteks välja legaalsuse, õiguskindluse ja tagasiulatuva õigusjõu puudumise põhimõtete rikkumise, kuna käesolevas asjas ei esinenud erandlikke asjaolusid, mis oleksid võinud õigustada punktide jäägi, mis oli ametnikule juba tunnustatud ning millele tal sel ajal kehtinud süsteemi kohaldamisel õigus oli, vähendamist.
   Samuti toob hageja välja õiguspärase ootuse kaitse ja mittediskrimineerimise põhimõtete ning põhjendamiskohustuse rikkumise.